Lietuvos žaliųjų partija

Lietuvos žaliųjų partija (LŽP) – Lietuvos politinė partija, įregistruota 2011 m. gegužės 11 d. Partijos pirmininkė – Ieva Budraitė.

Žaliųjų partija sprendžia klimato krizės, socialinio teisingumo, ekologijos klausimusLietuvos žaliųjų partijos programa.. Pasak partijos, Žaliųjų ideologijos pamatą sudaro ne atskiri „žali“ politikos elementai, o naujas, „žalias" požiūris ir į ekonomiką, ir energetiką.Atsinaujinusiai žaliųjų partijai vadovaus Seimo narys L. Balsys

 Ideologija 
Partija pozicionuojasi kaip centro kairės politinė organizacija. Skelbiasi, kad jai labiausiai rūpintys klausimai – klimato krizė, žmogaus teisių apsauga, teisingesnė socialinė sistema, dalyvaujamosios demokratijos stiprinimas, perėjimas prie atsinaujinančios energetikos, žiedinė ekonomika, ekologiškesnis žemės ūkis, sveikesnė mityba, gyvūnų gerovė, aplinkai draugiškas transportas ir kiti su atsakingesniu ir tvaresniu vartojimu susiję klausimai.Apie partiją.

Partija pasisako už LGBT teises.

 Pirmininkai 
 2011–2012: Juozas Dautartas (1959), biologas, aplinkosaugininkas, Aplinkos ministerijos tarnautojas
 2012 m. gegužė–lapkritis: Albinas Morkūnas (1944), miškininkas, ekonomistas, Aplinkos ministerijos tarnautojas
 2012–2016: Linas Balsys (1961), žurnalistas, Seimo narys, buvęs Prezidentės D. Grybauskaitės patarėjas
 2016–2020: Remigijus Lapinskas (1968), verslininkas, Pasaulio biomasės energetikos asociacijos (WBA) valdybos narys
 2020: Ieva Budraitė, aplinkosaugos ekspertė, viešosios politikos ir administravimo magistrė, viena jauniausių pirmininkių Lietuvos partijų istorijoje.

 Valdymo organai 
Pagrindiniai Lietuvos žaliųjų partijos valdymo organai yra:
 Valdyba (15 narių)
 Taryba (renkama Suvažiavime), Tarybos pirmininkas nuo 2025 m. aplinkos duomenų mokslininkas dr. Svajūnas Plungė.

Veikia Etikos ir procedūrų komisija ir Kontrolės komisija.

 Istorija 
Iki pat XXI amžiaus antrojo dešimtmečio Lietuva buvo vienintelė Europos Sąjungos valstybė, kurioje nebuvo žaliųjų partijos.

2009 m. spalio pradžioje įvyko steigiamasis žaliųjų partijos aktyvistų susirinkimas (iniciatyvinės grupės pirmininkas – Juozas Dautartas). Tuomet aplinkosaugos visuomeninės organizacijos deklaravo, kad 2010 metų pavasarį arba rudenį ketina įkurti Žaliųjų sąjūdžio partiją, dalyvauti savivaldos rinkimuose (žr. 2011 m. Lietuvos savivaldybių tarybų rinkimai), tačiau kūrimosi procesas vyko pernelyg lėtai, todėl ketinimų dalyvauti 2011 m. savivaldos rinkimuose buvo atsisakyta.

2010 m. buvo parengtas pareiškimas Europos ir pasaulio žaliosioms partijoms apie naujos partijos įkūrimą. Idėją steigti Žaliųjų sąjūdžio partiją 2010 metų vasarą rėmė apie 500 žmonių.

2011 m. kovo 20 d. Steigimo susirinkime, vykusiame „Karolinos“ viešbutyje Vilniuje, dalyvavo 173 steigėjai, turintys 2448 steigėjų įgaliojimus. Partijos vadovu išrinktas J. Dautartas buvo tuometis ekologijos klubo „Žemyna“ pirmininkas.Kaip partija įregistruotas Lietuvos žaliųjų sąjūdis Suvažiavime vienbalsiai priimtas pareiškimas dėl atominių elektrinių Lietuvoje, Kaliningrado srityje (Rusija) ir Baltarusijoje projektų nutraukimo.

2011 m. gegužės 11 d. nauja politinė partija įregistruota Lietuvos Respublikos teisingumo ministerijoje. Naujai įsteigtas „Lietuvos žaliųjų sąjūdis” tapo 41-ąja politine partija Lietuvoje.

2012 m. pavasarį Vilniuje vyko „Lietuvos žaliųjų sąjūdžio” neeilinis suvažiavimas. Jame dalyvavo 98 delegatai. Buvo pakoreguoti partijos įstatai, naujai suformuoti valdymo organai. Partijos pirmininku tapo miškininkas Albinas Morkūnas.

2012 m. LŽS kartu su kitomis visuomeninėmis organizacijomis rinko parašus, kad būtų surengtas patariamasis referendumas dėl naujos atominės elektrinės statybos (žr. Visagino atominė elektrinė). Koordinacinę grupę sudarė Lietuvos valstiečių ir žaliųjų sąjunga, Lietuvos žaliųjų sąjūdžio partija, Lietuvos žaliųjų judėjimas, Susivienijimas „Žali.lt“ ir kiti.

2012 m. Lietuvos Respublikos Seimo rinkimai LŽS partijai pelnė 1 mandatą. Seimo nariu vienmandatėje Karoliniškių (Nr.8) apygardoje buvo išrinktas žurnalistas Linas Balsys, buvęs LR Prezidentės D. Grybauskaitės patarėjas. Rinkimų II ture jam pralaimėjo konservatorė Danutė Bekintienė. 2012 m. lapkričio 24 d. neeilinio suvažiavimo metu partijos pavadinimas pakeistas į „Lietuvos žaliųjų partija", pirmininku išrinktas žurnalistas, politikas Linas Balsys.L. Balsys perima vadovavimą Lietuvos žaliųjų partijai

2016 m. Lietuvos Respublikos Seimo rinkimai partijai pelnė 1 mandatą. Seimo nariu vienmandatėje Panerių (Nr. 11) apygardoje buvo išrinktas Linas Balsys (1961). Rinkimų II ture (2016-10-23) jam pralaimėjo konservatorė Aistė Gedvilienė. 2016 m. spalio 29 d. partijos pirmininku išrinktas iki tol Tarybos pirmininko pareigas ėjęs teisininkas, atsinaujinančios energetikos ekspertas Remigijus Lapinskas, vienas iš VšĮ „Žaliosios politikos institutas“ įkūrėjų. Tarybos pirmininku tapo visuomenininkas Laurynas Okockis, aktyvus įvairių aplinkosauginių organizacijų narys.„L. Balsys nebevadovaus Lietuvos žaliųjų partijai“, lrt.lt. Nuoroda tikrinta 2021-01-05.

2020 m. Lietuvos Respublikos Seimo rinkimai partijai pelnė 1 mandatą. Seimo nariu vienmandatėje Vilkaviškio apygardoje buvo išrinktas nepartinis Algirdas Butkevičius, vėliau tapęs partijos Demokratų sąjungą „Vardan Lietuvos“ nariu.Kuriama Demokratų sąjunga „Vardan Lietuvos“ turi daugiau kaip 2000 steigėjų. 2020 m. lapkričio 21 d. partijos pirmininke išrinkta iki tol pirmininko pavaduotojos ir atsakingosios sekretorės pareigas ėjusi Ieva Budraitė, VšĮ „Žaliosios politikos institutas“ direktorė. Tarybos pirmininku išrinktas Vilniaus universiteto profesorius habil. dr. Vytautas Nekrošius.„Lietuvos žaliųjų partijos vadove išrinkta Ieva Budraitė“, alkas.lt. Nuoroda tikrinta 2021-01-05.

2023 m. kovo 3 d. Savivaldos rinkimuose partija pelnė 15 mandatų savivaldybių tarybose. Surinktų balsų skaičius lėmė, kad partija įgijo teisę į valstybės dotaciją.VRK partijoms paskirstė dotacijas: ją gaus ir Lietuvos žaliųjų partija.

 Išnašos 

 Šaltiniai 
 Žaliųjų partijai steigti trūksta paramos
 Lietuvos žaliųjų partijos steigimą trikdė konfliktas, pirmininku išrinktas J. Dautartas, jaunimas reiškė pasipiktinimą (nuotraukos) 
 Lietuvos žaliųjų sąjūdis pavadinimo nusprendė nekeisti, pirmininku išrinko Albiną Morkūną
 Ketinama kurti „ATOMUI-NE“ koordinacinę grupę
 Valstiečiai Seimo rinkimuose dalyvaus su Žaliųjų sąjūdžiu 

 Nuorodos 
 Lietuvos žaliųjų partijos svetainė
 LIETUVOS RESPUBLIKOS POLITINIŲ PARTIJŲ SĄRAŠAS 

Kategorija:Lietuvos partijos
Kategorija:Žaliųjų partijos